

1. ***UVOD***

Osnov za podnošenje izvještaja sadržan je u članu 32 Zakona o kulturi („Službeni list Crne Gore“, broj 49/08, 16/11, 40/11 i 38/12) kojim je propisano da je ustanova dužna da obavlja djelatnost za koju je osnovana, namjenski koristi sredstva za rad i da Osnivaču najmanje jednom do kraja aprila tekuće godine podnese izvještaj o radu i izvještaj o finansijskom poslovanju za prethodnu godinu.

Izvještaj je urađen shodno odredbama 14 i 15 Uputstva o izradi godišnjeg programa rada i izvještaja o radu i ostvarivanju funkcija lokalne samouprave (br. 01-034/07-4) od 09.01.2007. godine.

Cilj podnošenja izvještaja je da obavijesti Skupštinu Glavnog grada Podgorice o radu i rezultatima ostvarivanja funkcija i zadataka radi kojih je Ustanova osnovana, o stepenu realizacije utvrđenih programa, namjenskom korišćenju sredstava i radu organa upravljanja.

1. ***OSTVARIVANJE OSNOVNE FUNKCIJE USTANOVE***

**PREGLED IZVRŠENIH ZADATAKA I POSLOVA PO OBIMU I SADRŽAJU**

Javna ustanova Kulturno-informativni centar „Malesija“ Tuzi je, oslanjajući se na usvojenu koncepciju rada i osnovno programsko načelo podjela aktivnosti na rad po sektorima, a uz punu podršku Osnivača tokom 2018. godine, realizovala sljedeće programske aktivnosti:

***Likovni sektor***

Tokom 2018. godine održane su sljedeće izložbe:

* Kolektivna izložba udruženja „Slikarski uranak“ iz Podgorice;
* Izložba fotografija i starih eksponata kolekcionara Omera Dajbabića;
* Samostalna izložba likovnih radova akademskog slikara Bilala Nikezića iz Ulcinja;
* Samostalna izložba akademskog slikara Nikole Toka Banovića iz Podgorice;
* Samostalna izložba grafičkih radova akademika Zuvdije Hodžića iz Podgorice;
* Samostalna izložba likovnih radova akademskog slikara Nusreta Đokaja.

Dobra saradnja sa NVU „Djeca Crne Gore“ nastavljena je i u ovoj godini, te je u našem izložbenom holu organizovana izloža radova pod nazivom „Stop vršnjačkom nasilju“.

***Dramsko-scenski sektor***

Ovaj program obilježile su sljedeće predstave:

* Monodrama “Bol pobjeđuje bol“ u izvođenju NSHT „Loki“ iz Prištine;
* Predstava „Tre sorelle“ u izvođenju Centra za kulturu Tivat;
* Predstava „Muževi bez žena“ u izvođenju Teatra „Istref Begolli“ iz Peći;
* Drama „Partija remija“ u izvođenju Teatra „Zenica“;
* Drama „Srebrena krv“ u izvođenju Bosanskog kulturnog centara „Tuzla“;
* Komedija „To je to“ u izvođenju KUD-a „Ekrem Mujkić“ iz Sarajeva.
* Drama „Kako ubiti predśednika“ u izvođenju Nacionalnog teatra Kosova;
* Monodrama „Glumac u kutiji“ u izvođenju Mentora Zumberaja;
* Predstava „Nana“ u izvođenju teatra „Teuta“ iz Ulcinja;
* Predstava „Dnevnik Ane Frank“ u izvođenju teatra „Hadi Šehu“ iz Đakovice;
* Đečija predstave „Ekologijada“ u izvođenju Bjelopoljskog pozorišta;
* Predstava „Lenji mačak i nestašni miš“ u izvođenju teatra „Engeli“ iz Prištine;
* Đečija predstavu „Dječak koji ne želi da odraste“ u izvođenju Studio teatra „Zenica“;
* Predstava „Bomboni u carstvu slatkiša“ u izvođenju Eksperimentalnog teatra mladih iz Tirane i
* Predstava „Pjegavi brkati mačak“ u izvođenju SHPK „Lumi“ iz Prištine.

***Muzičko-folklorni sektor***

Muzičku aktivnost obilježili su sljedeći koncerti:

* Koncert KUD-a „Ramadan Šarkić“;
* Koncert KUD-a „Šćiponja“ iz Tuzi;
* Koncert KUD-a „Rapša“ iz Druma;
* Koncert KUD-a „Koha“ iz Dinoše;
* Koncert KUD-a “Lirija” iz Milješa;
* Koncert KUD-a “Besa” iz Zatrijepča;
* Koncert KUD-a “Ded Đon Ljulji” iz Druma;
* Koncert KUD-a “Plavsko jezero” iz Plava;
* Koncert ozbiljne muzike u izvođenju soprana Đulije Pelingu, uz klavirsku pratnju Fatime Buzuku;
* Koncert ozbiljne muzike Centra za regionalnu saradnju iz Podgorice;
* Koncert Pljevaljskih tamburaša i
* Koncert starogradskih pjesama Tuzi i Podgorice.

U nastojanju da našoj publici predstavimo kulturnu baštinu drugih sredina i država, održan je koncert KUD-a “Sevdah” iz Zagreba.

***Književno-obrazovni i informativni sektor***

U okviru književno-obrazovnog i informativnog sektora, realizovane su brojne promocije, književne večeri, predavanja i tribine.

* Promocija knjige „Hronika bez laži“ Milike Pavlovića,
* Autorsko veče književnika Hadži Šabanija iz Ulcinja,
* Autorsko veče Roberta Camaja iz Tuzi.

Nastavljena je tradicija učešća u programima manifestacije *Podgoričko kulturno ljeto*, u okviru koje je u avgustu mjesecu održana promocija knjige „Sebijini snovi“ Ruždije Adžovića.

***Sektor za računovostveno-finansijske, opšte i tehničke poslove***

U 2018. godini svi ekonomsko-finansijski, knjigovodstveno-računovodstveni i drugi administrativni i tehnički poslovi obavljani su ažurno i u skladu sa važećim propisima. Zaposleni u ovom sektoru svojim angažovanjem doprinijeli su:

* Da se programske aktivnosti realizuju opredijeljenim budžetskim sredstvima;
* Da se zaštiti imovina KIC-a, kao i imovina koja je data na korišćenje;
* Zaposleni u ovoj službi opsluživali su sve manifestacije i aktivnosti, nezavisno od toga ko je bio organizator;
* Da se uspješno realizuju svi projekti zacrtani u kapitalnom budžetu vezani za tehničku opremljenost scene KIC-a.
1. **RAD ORGANA USTANOVE**

U 2018. godini Savjet je održao četiri śednice, na njima su u skladu sa statutarnim odredbama, razmatrana pitanja vezana za djelatnost Ustanove i rješavani su aktuelni problemi.

Savjet je donio sljedeće odluke i akte:

* Odluka o usvajanju Programa rada za 2019. godinu;
* Davanje saglasnosti na Izvještaj o radu za 2017.godinu;
* Odluka o načinu i uslovima korišćenja prostorija KIC-a tokom izborne kampanje.

Aktivnost Savjeta u cjelini, karakterisao je odgovoran odnos prema povjerenoj funkciji i razumijevanje problema sa kojima se Ustanova suočava pri radu.

1. **SARADNJA SA ORGANIMA, USTANOVAMA I DRUGIM**

**ORGANIZACIJAMA**

JU KIC „Malesija“ Tuzi je u toku 2018. godine intenzivno sarađivala sa resornim Sekretarijatom za kulturu i sport, organima lokalne uprave, pozorišnim institucijama iz zemlje i okruženja, NVO, kao i sredstvima javnog informisanja. Nastavljena je tradicija učešća na manifestacijama koje organizuje Glavni grad Podgorica.

Ustanova je u kontinuitetu sarađivala s institucijama kulture čiji je Osnivač Glavni grad Podgorica.

Uspostavljena je dobra saradnja sa nevladinim organizacijama koje djeluju na ovom prostoru, kroz podršku realizaciji njihovih programskih sadržaja, logistički, ustupanjem prostora i opreme KIC-a.

Tokom 2018. godine KIC „Malesija“ je uzimao učešća u kulturnim dešavanjima koja su važna za Glavni grad i šire okruženje.

Obilježeni su važni datumi, kroz realizaciju programa različitog sadržaja, koji su od lokalnog i opšteg značaja.

1. **ORGANIZACIJA I KADROVSKA OSPOSOBLJENOST**

 **USTANOVE**

Postojeća organizacija rada Ustanove utvrđena je Pravilnikom o organizaciji i sistematizaciji radnih mjesta. Trenutno je zaposleno 13 izvršilaca. Kvalifikaciona struktura je sledeća: pet izvršilaca ima visoko, a osam srednje obrazovanje.

1. **POSLOVNI PROSTOR I OPREMA**

Djelatnost KIC-a odvija se u zgradi śedišta, koja je KIC-u ustupljena na upravljanje i korišćenje. Tokom izvještajnog perioda u zgradi śedišta KIC-a, djelatnost obavljaju i: Zavod za zapošljavanje Crne Gore, Područna jedinica biro rada Tuzi i JU Centar za socijalni rad za Opštinu Tuzi, kao i odjeljenje biblioteke „Radosav Ljumović“.

1. **OCJENA STANJA**

JU KIC „Malesija“ je u 2018. godini ostvarila značajne domete u afirmaciji svih segmenata kulture. Ustanova je nastavila da učestvuje u programima manifestacija kulture od značaja za Glavni grad Podgoricu. Njegujući i poštujući folklornu tradiciju, održani su koncerti skoro svih aktivnih KUD-ova sa ovog područja. Gostovanjem kulturnih poslenika iz drugih sredina pokušali smo da obogatimo kulturnu ponudu raznovrsnim sadržajima.

Programskom koncepcijom, Ustanova je postala mjesto okupljanja stvaralaca i publike.

1. **PRIJEDLOG MJERA**

Prioritetne mjere za unapređivanje poslovne i programske politike su:

* 1. Realizacija planiranih aktivnosti;
	2. Uspostavljanje još intenzivnije međuinstitucionalne saradnje sa srodnim institucijama u CG, regionu i šire;
	3. Organizovanje public relations programa (konferencije za štampu, promocije) i intenziviranje kontakata sa sponzorima i donatorima;
	4. Animacija publike putem savremenih metoda komunikacije.

**Izvještaj o finansijskom poslovanju za 2018. godinu**

|  |  |  |  |  |
| --- | --- | --- | --- | --- |
| **Ek.****Klas.** | **O P I S** | **Planirano****u 2018.god.** | **Ostvareno****01.01.-31.12.** | **%** |
| **1** | **2** | **3** | **4** | **5** |
| **411** | **Bruto zarade i doprinosi na teret poslod.** | **133750,00** | **128 894.60** | **96,37** |
| 4111 | Neto zarade | 79 190,00 | 76 223.69 | 96,25 |
| 4112 | Porez na zarade | 11 210,00 | 10764.32 | 96,02 |
| 4113 | Doprinosi na teret zaposlenog | 28500,00 | 27473.24 | 96,40 |
| 4114 | Doprinosi na teret poslodavca | 13170,00 | 12705.30 | 96,47 |
| 4115 | Opštinski prirez | 1 680,00 | 1728.05 | 102,86 |
| **412** | **Ostala lična primanja** | **15 900,00** | **14 150.84** | **89,00** |
| 4123 | Naknada za prevoz | 5 600,00 | 5099.60 | 91,06 |
| 4127 | Ostale naknade | 10 300,00 | 9051.24 | 87,88 |
| **413** | **Rashodi za materijal**  | **12 890,00** | **11 799.43** | **91,54** |
| 4131 | Administrativni materijal | 2 100,00 | 1984.49 | 94,50 |
| 4133 | Materijal za posebne namjene |  150,00 | 139.10 | 92,73 |
| 4134 | Rashodi za energiju | 5 040,00 | 4878.91 | 96,80 |
| 4135 | Rashodi za gorivo | 5 600,00 | 4826.93 | 86,20 |
| **2414** |  **Rashodi za usluge** | **2 090,00** |  **1615.51** |  **77,30** |
| 4141 | Službena putovanja | 100.00 | 0 | 0 |
| 4143 | Komunikacione usluge | 990,00 | 637.84 | 64,43 |
| 4149 | Ostale Usluge | 1 000,00 | 977.67 | 97,77 |
| **415** | **Rashodi za tekuće održavanje** | **1 500,00** | **1278.12** | **85,20** |
| 4152 | Tekuće održavanje građ.objekata | 1 500,00 | 1278.12 | 85,20 |

**KOMENTAR PRIHODA I RASHODA**

U 2018. godini za operativni budžet je utrošeno 198.552,41 eura ili 95,70% planiranog iznosa (207.480,00 eura), što je 9,59% više u odnosu na 2017. godinu (181.177,36 eura). Bruto zarade i doprinosi učestvuju sa 64,92% u ukupno utrošenim budžetskim sredstvima i za tu namjenu je ostvareno 96,37% planiranih sredstava. Zarade i ostale naknade, kao i svi rashodi izmireni su 100% u 2018. godini. Ostvareno je 91,54% predviđenih rashoda za materijal.

Dinamika realizacije kapitalnog budžeta u 2018. godini bila je izuzetno uspješna. Realizovana je II faza projekta nabavke i ugradnje scenske mehanike, kao i nabavka projektora i platna. Utrošena sredstva za tu namjenu iznose 34.698,15 eura ili 99,14% planiranih (35.000 eura).

Ostvaren je prihod od izdavanja sale u zakup i participacije u troškovima zakupaca, u iznosu od 3.617,28 eura ili 1,82% ukupno ostvarenih prihoda, dok primici iz Budžeta Glavnog grada čine 98,18% ukupnih prihoda.





Saglasno članu 54 stav 1 tačka 29 Statuta Glavnog grada („Službeni list Crne Gore- opštinski propisi“, broj 8/19) Skupština Glavnog grada - Podgorice, na śednici održanoj dana 13. juna 2019. godine, razmatrala je Izvještaj o radu Javne ustanove Kulturno-informativni centar „Malesija“ Tuzi za 2018. godinu i na osnovu člana 127 Poslovnika Skupštine Glavnog grada („Službeni list Crne Gore – opštinski propisi“, broj 15/11), donijela sljedeće

**OCJENE I ZAKLJUČAK**

 **OCJENE**

Javna ustanova Kulturno-informativni centar „Malesija“ – Tuzi, u 2018. godini realizovala je aktivnosti predviđene Programom rada.

Programske aktivnosti Ustanove, usmjerene su na promociju kulture u opštini Tuzi koja se ostvaruje kroz: izložbe, tribine, edukativna predavanja, koncerte, pozorišne predstave i afirmaciju amaterizma.

Likovni sektor tokom 2018. godine, obilježile su izložbe akademskih slikara i tematske izložbe. U okviru dramsko-scenskog sektora upriličena su gostovanja pozorišta i centara za kulturu sa predstavama. Gostovali su: Centar za kulturu iz Bijelog Polja; Centar za kulturu iz Bara; Teatar Đakove; Nacionalni teatar sa Kosova; Teatar iz Peći, Teatar iz Zenice kao i predstave Gradskog pozorišta iz Podgorice, sa namjerom kulturnog prožimanja i animiranja ove gradske sredine kroz različite kulturne sadržaje.

Muzičku aktivnost u 2018. godini obilježili su brojni koncerti. Gostovanja kulturno-umjetničkih društava osnova su ovog sektora, pa su i tokom 2018. godine, upriličeni koncerti ovih društava: KUD-a “Ramadan Šarkić”, KUD-a “Šćiponija”, KUD-a “Lirija”; KUD-a “Rapša”; KUD-a “Besa”; KUD-a “Koha”, kao i koncert NVU “Folklorni ansambl Rožaje”; KUD-a “Gajret” iz Sarajeva i koncert pod nazivom “Veče sevdaha”.

Ustanova je u 2018. godini, a u okviru književno-obrazovnog i informativnog sektora bila organizator različitih naučnih, obrazovnih i drugih programa prezentujući publici aktuelna zbivanja iz navedenih oblasti.

U cilju afirmacije svih segmenata kulture, Ustanova je u 2018. godini ostvarila značajne domete. Ustanova je uzela učešće u okviru tradicionalne manifestacije *Podgoričko kulturno ljeto*. Gostovanjem kulturnih poslenika i institucija iz drugih sredina sa različitim sadržajima, obogaćena je kulturna ponuda. Saradnja i međukulturna prožimanja od izuzetnog su značaja, kako za građane ovog područja, tako i za uspostavljanje dobrih međususjedskih odnosa baziranih na uvažavanju kulturnih različitosti.

\*

 Ustanova je utemeljena sa jasnom namjerom da njeguje tradicionalne vrijednosti, uz prezentaciju aktuelnih dometa kulture, učestvujući u programima manifestacija kulture koje su od značaja za Glavni grad. Ustanova je postala centar kulturnih zbivanja u opštini Tuzi i prepoznata je po kvalitetnim i dobro odabranim programima.

 Polazeći od iznijetih ocjena, Skupština Glavnog grada – Podgorice, donosi sljedeći –

**ZAKLJUČAK**

1.Usvaja se Izvještaj o radu Javne ustanove Kulturno-informativni centar “Malesija”- Tuzi za 2018. godinu.

Broj: 02-030/19-2243

Podgorica, 13. juna 2019. godine

**SKUPŠTINA GLAVNOGA GRADA – PODGORICE**

 **PREDŚEDNIK SKUPŠTINE**

 **Dr Đorđe SUHIH**